Jegyzőkönyv

2016. május 23. napján 18,00 órakor az Önkormányzati Épület Tanácskozó termében megtartott nyilvános képviselőtestületi ülésről.

**Jelen vannak**: Mazzag Géza polgármester

#  Németh Zsolt alpolgármester

#  Pongrácz Ernőné képviselő

 Mazzagné Rózsa Bernadett képviselő

##  Zsuppán Béla képviselő

 Szita Gabriella aljegyző***,*** jegyzői jogkörben eljárva

**Mazzag Géza polgármester** köszöntötte a megjelenteket, ezt követően megállapította, hogy az ülés határozatképes, majd javaslatot tett a napirendekre. A képviselő-testület 5 igen egyhangú szavazattal a meghívóban közölt napirendtől eltérően az alábbi napirendet fogadta el.

**Napirend:**

1. **Az önkormányzat 2015.évi költségvetéséről szóló 3/2015(II.12.) önkormányzati rendelet módosítás megtárgyalása.
Előadó: Mazzag Géza polgármester**
2. **Az önkormányzat 2015. évi költségvetésének végrehajtásáról szóló rendelet tervezet megtárgyalása
Előadó: Mazzag Géza polgármester**
3. **Az Önkormányzat 2015. évi belső ellenőrzési vizsgálat ismertetése.
Előadó: Mazzag Géza polgármester**
4. **Beszámoló az önkormányzat gyermekjóléti feladatainak ellátásáról.
Előadó: Mazzag Géza polgármester**
5. **Egyebek**

**Napirend tárgyalása:**

* 1. **Az önkormányzat 2015.évi költségvetéséről szóló 3/2015(II.12.) önkormányzati rendelet módosítás megtárgyalása.
	Előadó: Mazzag Géza polgármester**

**Mazzag Géza polgármester:** A napirenddel kapcsolatosan ismertette az írásos előterjesztést, a rendelettervezetet.

Kérte a képviselőket mondják el véleményüket az előterjesztéssel kapcsolatban.

Kérdés, hozzászólás nem hangzott el.

**Mazzag Géza polgármester:** Indítványozta az önkormányzat 2015. évi költségvetéséről szóló 3/2015II.12.) önkormányzati rendelet módosításáról szóló rendelet-tervezet módosítás nélküli elfogadását.

Kérdés, hozzászólás az elhangzott napirenddel kapcsolatban nem volt, **az ülést levezető polgármester** a napirend tárgyalását lezárta, megállapította, hogy a képviselő-testület ülése határozatképes, jelenlévő képviselők száma 5 fő ezt követően szavazásra bocsátotta az önkormányzat 2015. évi költségvetéséről szóló 3/2015(II.12.) önkormányzati rendelet módosításáról szóló rendelet-tervezet módosítás nélküli elfogadását.

Vasboldogasszony Község Önkormányzati Képviselő-testülete 5 igen egyhangú szavazattal a következő rendeletet alkotta az írásos előterjesztésnek megfelelően:

**Vasboldogasszony Község Önkormányzati Képviselő-testületének 2/2016.(V.27.) önkormányzati rendelete az önkormányzat 2015. évi költségvetéséről szóló 3/2015(II.12.) önkormányzati rendelet módosításáról**

(A rendelet a jegyzőkönyv mellékletét képezi.)

* 1. **Az önkormányzat 2015. évi költségvetésének végrehajtásáról szóló rendelet tervezet megtárgyalása
	Előadó: Mazzag Géza polgármester.**

**Mazzag Géza polgármester:** A napirenddel kapcsolatosan ismertette az írásos előterjesztést, a rendelettervezetet, azt kiegészíteni nem kívánta.

Kérte a képviselőket mondják el véleményüket az előterjesztéssel kapcsolatban.

Kérdés, hozzászólás nem hangzott el.

**Mazzag Géza polgármester:** Indítványozta az önkormányzat 2015. évi költségvetésének végrehajtásáról szóló rendelet-tervezet módosítás nélküli elfogadását.

Kérdés, hozzászólás az elhangzott napirenddel kapcsolatban nem volt, **az ülést levezető polgármester** a napirend tárgyalását lezárta, megállapította, hogy a képviselő-testület ülése határozatképes, jelenlévő képviselők száma 5 fő ezt követően szavazásra bocsátotta az Önkormányzat 2015. évi költségvetésének végrehajtásáról szóló rendelet-tervezetét.

Vasboldogasszony Község Önkormányzati Képviselő-testülete 5 igen egyhangú szavazattal a következő rendeletet alkotta az írásos előterjesztésnek megfelelően:

**Vasboldogasszony Község Önkormányzati Képviselő-testületének 3/2016.(V.27.) önkormányzati rendelete az önkormányzat 2015. évi költségvetésének végrehajtásáról.**

(A rendelet a jegyzőkönyv mellékletét képezi.)

* 1. **Az önkormányzat 2015. évi belső ellenőrzési vizsgálat ismertetése
	Előadó: Mazzag Géza polgármester.**

**Mazzag Géza polgármester:** Ismertette az írásos előterjesztést, majd elmondta, hogy nagyon hasznosnak tartja a belső ellenőrzés működtetését. Kérte a képviselőket vitassák meg az előterjesztést.

Kérdés hozzászólás a napirenddel kapcsolatosan nem érkezett.

**Mazzag Géza polgármester:** Indítványozta az önkormányzat 2015. évi belső ellenőrzési jelentésének elfogadását.

Kérdés, hozzászólás az elhangzott napirenddel kapcsolatban nem érkezett, **az ülést levezető polgármester** a napirend tárgyalását lezárta, megállapította, hogy a képviselő-testület ülése határozatképes, jelenlévő képviselők száma 5 fő, ezt követően szavazásra bocsátotta az önkormányzat 2015. évi belső ellenőrzési jelentését.

Vasboldogasszony Község Önkormányzati Képviselő-testülete 5 igen egyhangú szavazattal a következő határozatot hozta:

**Vasboldogasszony Község Önkormányzati Képviselő-testületének
11/2016.(V.23.) számú határozata**

Vasboldogasszony Község Önkormányzati Képviselő-testülete az Önkormányzat 2015. évi belső ellenőrzési jelentését  ***elfogadja.***

* 1. **Beszámoló az önkormányzat gyermekjóléti feladatainak ellátásáról
	Előadó: Mazzag Géza polgármester**

**Mazzag Géza polgármester:** Az írásos előterjesztés ismertetését követően előadta, hogy a községben a szociális helyzet sokkal jobb az átlagnál, javasolta a beszámoló elfogadását. Kérte a képviselőket az előterjesztés megvitatására. Indítványozta a beszámoló elfogadását.

Kérdés, hozzászólás az elhangzott napirenddel kapcsolatban nem érkezett, **az ülést levezető polgármester** a napirend tárgyalását lezárta, megállapította, hogy a képviselő-testület ülése határozatképes, jelenlévő képviselők száma 5 fő, ezt követően szavazásra bocsátotta az önkormányzat gyermekjóléti feladatainak ellátásáról szóló beszámolót.

Vasboldogasszony Község Önkormányzati Képviselő-testülete 5 igen, egyhangú szavazattal az alábbi határozatot hozta:

**Vasboldogasszony Község Önkormányzati Képviselő-testületének
12/2016.(V.23.) számú határozata**

Vasboldogasszony Község Önkormányzati Képviselő-testülete az írásos előterjesztésben foglaltaknak megfelelően az önkormányzat gyermekjóléti és gyermekvédelmi feladatainak 2015. évi ellátásról szóló beszámolót ***elfogadja.***

18,40 órakor alpolgármester telefonos beszélgetés folytatása miatt ideiglenesen elhagyta az üléstermet.

* 1. **Egyebek**
* **Szakmai Beszámoló a Zala Megyei könyvtárellátási szolgáltató rendszer 2015. évi tevékenységéről
Előadó: Mazzag Géza polgármester**

**Mazzag Géza polgármester:** Ismertette a napirend tárgyában készített írásos előterjesztést. Kérte a képviselőket mondják el véleményüket, tegyék meg javaslataikat. Indítványozta, hogy fogadja el az önkormányzat az ismertetett beszámolót.

Kérdés, hozzászólás az elhangzott napirenddel kapcsolatban nem érkezett, **az ülést levezető polgármester** a napirend tárgyalását lezárta, megállapította, hogy a képviselő-testület ülése határozatképes, jelenlévő képviselők száma 4 fő, ezt követően szavazásra bocsátotta az önkormányzat gyermekjóléti feladatainak ellátásáról szóló beszámolót.

Vasboldogasszony Község Önkormányzati Képviselő-testülete 4 igen, egyhangú szavazattal az alábbi határozatot hozta:

**Vasboldogasszony Község Önkormányzati Képviselő-testületének
13/2016.(V.23.) számú határozata**

Vasboldogasszony Község Önkormányzati Képviselő-testülete a Deák Ferenc megyei és városi könyvtár, írásos beszámolóját a Zala megyei KSZR 2014. évi tevékenységéről ***elfogadja***.

18,50 órakor az alpolgármester visszajött a képviselő-testület ülésének helyt adó helyiségbe.

* **Fogorvosi Ügyeleti ellátási szerződés módosítása
Előadó: Mazzag Géza polgármester**

**Mazzag Géza polgármester:** Ismertette a napirend tárgyában kiküldött dokumentumot, kérte a képviselőket mondják el véleményüket, tegyék meg javaslataikat**.**

Kérdés hozzászólás a napirenddel kapcsolatosan nem érkezett.

**Mazzag Géza polgármester:** Indítványozta a PA-MED Egészségügyi Szolgáltató Betéti Társasággal kötött ellátási szerződés előterjesztésben foglaltaknak megfelelő módosítását.

Kérdés, hozzászólás az elhangzott napirenddel kapcsolatban nem érkezett, **az ülést levezető polgármester** a napirend tárgyalását lezárta, megállapította, hogy a képviselő-testület ülése határozatképes, jelenlévő képviselők száma 5 fő, ezt követően szavazásra bocsátotta a napirend tárgyában ismertetett indítványt.

Vasboldogasszony Község Önkormányzati Képviselő-testülete 5 igen, egyhangú szavazattal az alábbi határozatot hozta:

**Vasboldogasszony Község Önkormányzati Képviselő-testületének
14/2016.(V.23.) számú határozata**

Vasboldogasszony Község Önkormányzati Képviselő–testülete a PA-MED Egészségügyi Szolgáltató Betéti Társasággal fennálló „Ellátási Szerződés fogorvosi ügyeleti ellátásra” szerződés 4.pontjának az alábbiak szerinti módosítását elfogadja:

… Ügyeleti idő: napi 4 óra, munkanapokon 16.00 órától kezdődően 20.00 óráig, munkaszüneti napokon (szombat, vasárnap, ünnepnap) 08.00 órától kezdődően 12.00 óráig helyszínen tartózkodással.

A módosítás kezdő időpontja 2016.július 1. napja. A szerződés egyéb pontjai változatlanok.

A képviselő-testület felkéri, a polgármestert értesítse a határozatról a PA-MED Egészségügyi Szolgáltató Betéti Társaságot.

 **Határidő: 2016. június 20.**

 **Felelős: Mazzag Géza polgármester**

* **Eon ajánlat megtárgyalása
Előadó: Mazzag Géza polgármester**

**Mazzag Géza polgármester:** Ismertette az E-on fix villamos energia 2 évre tett ajánlatát. Véleménye szerint ne kötelezze el az önkormányzat magát az elkövetkező két évre vonatkozó villamos energia vásárlási ár tekintetében. Kérte a képviselőket mondják el véleményüket.

Kérdés hozzászólás a napirenddel kapcsolatosan nem érkezett.

Az ülést levezető polgármester a napirend tárgyalását lezárta, a képviselő-testület áttért a következő napirend tárgyalására.

* **Tájékoztatók
Előadó: Mazzag Géza polgármester**

**Mazzag Géza polgármester:** Ismertette Egervár polgármesterének óvoda vezetői álláspályázat kiírásáról. Elmondta, hogy jelezte részvételi szándékát a pályázatok elbírálása során. Kérte adjanak nevet, aki véleményük szerint szakmailag hozzáértő a kérdésben.

**Németh Zsolt alpolgármester:** Véleménye, hogy ne a helyi óvodai dolgozó adjon be pályázatot. Ideje lenne a vérfrissítésnek.

**Mazzag Géza polgármester:** Elmondta, hogy Egervár beadta az óvoda felújításra vonatkozó pályázatot. 100%-os támogatottság érhető el, amennyiben vállalnak bölcsődei csoportot is. A polgármester ígéretet tett arra, hogy amikor rendelkezésére áll a bővítés látványterve, azt azonnal megküldik számukra.

Elmondta, hogy az iskolai étkeztetésre vonatkozó szerződés ebben az évben lejár, több helybeli szolgáltatót is megkerestek közbeszerzési eljárás során. A jelenlegi szolgáltató a tevékenységet be kívánja fejezni, nem nyújtott be pályázatot a tevékenység folytatására.

Elmondta, hogy a Göcseji Falumúzeum felajánlotta, hogy a temetőben lévő homokkő kereszteket méltó helyen a falumúzeumban elhelyeznék. A temetőben elhelyeznek egy táblát, amelyen tájékoztatják a temetőt látogatókat, a lakosságot, hogy hol tekinthetők meg.

**Németh Zsolt alpolgármester:** Kérte, hogy legyen kitéve a település hirdetőtábláján, jelenjen meg a falu tv-ben, temetőben is a tájékoztatás.

**Mazzag Géza polgármester:** Folyamatosan gondoskodnak arról 1 hónapon keresztül, a falu lakossága a hirdetőtáblákon olvashassa a hirdetményt. Indítványozta, hogy az önkormányzat járuljon hozzá a Vasboldogasszony-i köztemetőben található homokkő keresztek utókor számára méltó helyen történő megőrzése érdekében a Göcseji Múzeum Göcseji Skanzen és Finnugor Néprajzi Park kiállítási telephelyén kerüljenek elhelyezésre.

Kérdés, hozzászólás az elhangzott napirenddel kapcsolatban nem érkezett, **az ülést levezető polgármester** a napirend tárgyalását lezárta, megállapította, hogy a képviselő-testület ülése határozatképes, jelenlévő képviselők száma 5 fő, ezt követően szavazásra bocsátotta a napirend tárgyában ismertetett indítványt.

Vasboldogasszony Község Önkormányzati Képviselő-testülete 5 igen, egyhangú szavazattal az alábbi határozatot hozta:

**Vasboldogasszony Község Önkormányzati Képviselő-testületének
15/2016.(V.23.) számú határozata**

Vasboldogasszony Község Önkormányzati Képviselő-testülete hozzájárul ahhoz, hogy a Vasboldogasszony-i köztemetőben található homokkő keresztek az utókor számára méltó helyen történő megőrzés érdekében a Göcseji Múzeum Göcseji Skanzen és Finnugor Néprajzi Park kiállítási telephelyén kerüljenek elhelyezésre mindenki számára megtekinthetően.

* **Önkormányzati épületen tájékozató tábla elhelyezése kamera használatról
Előadó: Mazzag Géza polgármester**

**Németh Zsolt alpolgármester:** Kérte, hogy az Önkormányzati épületen helyezzenek el tájékoztató táblát arra vonatkozóan, hogy az épület és környéke kamerával megfigyelt terület. Ez a személyi jogvédelem szempontjából fontos.

**Mazzag Géza polgármester:** Indítványozta, hogy a képviselő-testület helyezzen el figyelmeztető táblát a Sziklai u. 2. szám alatti épületen arra vonatkozóan, hogy kamerával megfigyelt az épület és annak környéke

Kérdés, hozzászólás az elhangzott napirenddel kapcsolatban nem érkezett, **az ülést levezető polgármester** a napirend tárgyalását lezárta, megállapította, hogy a képviselő-testület ülése határozatképes, jelenlévő képviselők száma 5 fő, ezt követően szavazásra bocsátotta az elhangzott indítványát.

Vasboldogasszony Község Önkormányzati Képviselő-testülete 5 igen, egyhangú szavazattal az alábbi határozatot hozta:

**Vasboldogasszony Község Önkormányzati Képviselő-testületének
16/2016.(V.23.) számú határozata**

Vasboldogasszony Község Önkormányzati Képviselő-testület, figyelmeztető táblát helyez el a Sziklai u. 2. szám alatti épületen arra vonatkozóan, hogy kamerával megfigyelt az épület és annak környéke.

A képviselő-testület felkéri, a polgármestert gondoskodjon a tábla elhelyezéséről.

 **Határidő: azonnal**

 **Felelős: Mazzag Géza polgármester**

* **Tájékoztató hegyi utak felújítására.
Előadó: Mazzag Géza polgármester**

**Németh Zsolt alpolgármester:** Sürgősen intézkedni kell „Bence horgos” járhatóvá tételéről. Autóval már járhatatlan. Az út közepén lévő részt kell sürgősen JCB-vel leszedni, hogy újra járható legyen, mivel most valósággal „leszedi az autó alját”.

**Pongrácz Ernőné képviselő:** Az alpolgármester által elmondott állapotot ő is igazolni tudja, ő is ezt tapasztalta.

**Mazzag Géza polgármester:** Ebben az esetbenintézkedni kell a járhatóvá tételről.

A napirenddel kapcsolatosan egyéb nem hangzott el, az ülést levezető polgármester a napirend tárgyalását lezárta, a képviselő-testület áttért a következő napirend tárgyalására.

* **Tájékoztató Vasút felújításról.
Előadó: Mazzag Géza polgármester**

**Mazzag Géza polgármester:** Elmondta, hogy a vasút felújítás során kiemelt földet stb bevizsgáltatják, és azt követően az általunk megnevezett helyeken elhelyezik. Ezáltal biztosított lesz, hogy elhelyezhető, bevizsgált földdel történik az utak, árkok feltöltése. A munka során a temetői parkoló melletti területen deponálnák a kitermelt földet. Kérte a képviselőket mondják el véleményüket.

Kérdés hozzászólás a napirenddel kapcsolatosan nem érkezett.

**Mazzag Géza polgármester:** Indítványozta, hogy az önkormányzat adja hozzájárulását ahhoz, hogy a Vasút felújítás során kikerült bevizsgált föld és egyé anyaggal a legrosszabb állapotú hegyi utak feltöltésre kerüljenek, a mart aszfalt pedig a szükséges helyeken elhelyezésre kerüljenek.

Kérdés, hozzászólás az elhangzott napirenddel kapcsolatban nem érkezett, **az ülést levezető polgármester** a napirend tárgyalását lezárta, megállapította, hogy a képviselő-testület ülése határozatképes, jelenlévő képviselők száma 5 fő, ezt követően szavazásra bocsátotta az elhangzott indítványát.

Vasboldogasszony Község Önkormányzati Képviselő-testülete 5 igen, egyhangú szavazattal az alábbi határozatot hozta:

**Vasboldogasszony Község Önkormányzati Képviselő-testületének
17/2016.(V.23.) számú határozata**

Vasboldogasszony Község Önkormányzati Képviselő-testület hozzájárul ahhoz, hogy a Vasút felújítás során kikerült bevizsgált föld és egyé anyaggal a legrosszabb állapotú hegyi utak feltöltésre kerüljenek, a mart aszfalt pedig a szükséges helyeken elhelyezésre kerüljenek.

A képviselő-testület felhatalmazza a polgármestert a kivitelezést végző cég tájékoztatására.

 **Határidő: 2016. június 4.**

 **Felelős: Mazzag Géza polgármester**

* **Szociális támogatási körök kiterjesztése
Előadó: Mazzag Géza polgármester**

**Mazzag Géza polgármester:** Elmondta, hogy év elején jelezték több normatíva került biztosítva a szociális feladatok ellátására. Véleménye szerint bővítsék az óvodáztatási támogatással, növeljék az iskoláztatási támogatás összegét, nyújtsanak segítséget a gyermeket egyedül nevelő szülüőknek, a 70 év feletti nyugdíjasokat, ballagási támogatással, első házasságot kötők támogatása.

**Németh Zsolt alpolgármester:** Ő nem támogatja a ballagási támogatást. Viszont kapjon az óvodás, bölcsődés gyermeket nevelő szülő is egyszer támogatást.

**Mazzagné Rózsa Bernadett:** Véleménye szerint kapjon minden gyermek támogatást egyszer.

**Pongrácz Ernőné képviselő:** Véleménye szerint emeljenek az összegeken, különös tekintettel a temetési támogatás összegén.

**Zsuppán Béla képviselő:** Véleménye szerint adjanak támogatást az 50. házassági évforduló alkalmával annak betöltési dátumával.

**Mazzag Géza polgármester:** Indítványozta, hogyaz önkormányzat szociális igazgatás és szociális ellátások helyi szabályairól szóló, többször módosított 4/2015(II.12.) önkormányzati rendelet módosítását készítsék el a képviselő-testület következő ülésére az alábbiak figyelembevételével: az óvodás, ,korú gyermekek részére is szabályozásra kerüljön a támogatás lehetősége; az első házasságkötést elhatározók támogatása kerüljön kidolgozásra, a 70. évet betöltöttek részére is dolgozzák ki a támogatás feltételeit, továbbá a megállapított, támogatási összegek a temetési támogatás tekintetében 50.000 Ft-ra emelése kerüljön a rendeletben rögzítésre az egy főre jutó jövedelemhatár ebben az esetben 200.000 Ft/fő legyen meghatározva. Újszülöttek támogatási összegét 50.000 Ft-ra emeljék, az első házasságkötők támogatása legyen bevezetve és szintén 50.000 Ft-ban legyen meghatározva a támogatás összege, az 50. házassági évforduló alkalmával szintén nyújtsanak 50.000 Ft összegű támogatást.

**Vasboldogasszony Község Önkormányzati Képviselő-testületének
18/2016.(V.23.) számú határozata**

Vasboldogasszony Község Önkormányzati Képviselő-testület a következő ülésére kéri az alábbi szempontok szerint a szociális igazgatás és szociális ellátások helyi szabályairól szóló, többször módosított 4/2015(II.12.) önkormányzati rendelet módosítás előkészítését:

* + - 1. Óvodáskorú gyermeket nevelő családok egyszeri támogatási feltételeinek meghatározása
			2. Első házasságkötők támogatási feltételeinek meghatározása, a támogatás mértéke 50.000 Ft, az egy főre jutó jövedelem határ 200.000 Ft összegben kerüljön rögzítésre.
			3. A temetési támogatás összege kerüljön emelésre 50.000 Ft-ra, az egy főre jutó jövedelem határ 200.000 Ft összegben kerüljön rögzítésre
			4. Az újszülöttek egyszeri támogatási összegét emeljék fel 50.000 Ft összegre,
			5. Au 50- házassági évfordulójukat ünneplő házastársak egyszeri támogatási feltételei kerüljenek kidolgozásra azzal, hogy a támogatás összege 50.000 Ft-ban kerüljön rögzítésre, míg az egy főre jutó jövedelem határ 200.000 Ft összegben kerüljön meghatározásra.

A képviselő-testület felkéri a polgármestert a rendelet-tervezet fentiek szerinti elkészítésére a képviselő-testület következő ülésére.

 **Határidő: 2016. július 31.**

 **Felelős: Mazzag Géza polgármester**

* **Falunapi rendezvény megbeszélése
Előadó: Mazzag Géza polgármester**

**Mazzag Géza polgármester:** Elmondta, hogy 6-7 óra és 7-8 óra között jönnek el a sztárvendégek. Ezért 6 óráig az egyéb programokat be kell fejezni. Lenne légvár és a gyermekek számára megszokott programok.

**Németh Zsolt alpolgármester:** Véleménye szerint újítsanak, mert már unalmas a gyerekeknek is, hogy mindig arcfestés van meg a legkisebb ugráló vár.

**Pongrácz Ernőné képviselő :** A Mutyi bohóc jó fellépő lenne.

**Zsuppán Béla képviselő:** Lehetne póni lovaglás is.

**Mazzag Géza polgármeseter:** Megkérdezik Mutyi bohócot jó-e az időpont.

**Zsuppán Béla képviselő:** Mit kapnak a gyerekek?

**Mazzag Géza polgármester:** Üdítő mindig van a gyerekeknek, a jégkrémet nehéz lenne kiosztani.

**Németh Zsolt alpolgármester:** Legyen, a gyerekeknek mondjuk hot-dog.

**Mazzagné Rózsa Bernadett képviselő:** A hamburgernek biztos jó fogadtatása lenne a gyerekek között.

**Mazzag Géza polgármester:** Üdítő lesz a gyerekeknek, mi legyen még?

**Pongrácz Ernőné képviselő:** Tavaly popcornt kaptak. A hot-dog az idén nagyon jó lenne.

**Németh Zsolt alpolgármester:** Véleménye szerint kérdezzék meg a helyi vállalkozót, hogy tud-e hot-dogot, hamburgert stb készíteni, ha nem akkor valakit keresni kell.

**Zsuppán Béla képviselő:** Lesz-e az idén főzés a lakosságnak. Legyen az idén csülök.

**Mazzag Géza polgármester:** Egyetértett csülök alapanyaggal. Keresnek valakit, aki elkészíti. Köretnek kenyeret adnának.

**Németh Zsolt alpolgármester:** Minden évben ugyanaz van, ez egy picit unalmas, legyen az idén különlegesebb felhozatal.

**Mazzagné Rózsa Bernadett képviselő:** Olyan embert kellene keresni, akinek nem kell segíteni, a segéderőt is hozza magával.

**Mazzag Géza polgármester:** Utánajár ennek, hogy van-e olya, aki gyorsan és megfelelően készíteni a sült csülköt.

**Zsuppán Béla képviselő:** A főzés hozta össze a résztvevőket. Az idén is legyen.

**Németh Zsolt alpolgármester:** Hívják meg a szomszéd településeket is a főzésre, mindenki hozza az alapanyagot. Jó zsűri legyen.

**Mazzag Géza polgármester:** Kapjon minden induló ajándékot. Meg kell beszélni, kiket hívjanak meg a főzőversenyre.

**Pongrácz Ernőné képviselő:** A környező faluk indítsanak egy-egy csapatot.

**Németh Zsolt alpolgármester:** Amennyiben zsűriztetni akarja az elkészült ételt, akkor a tálalás is külön bírálati szempont legyen. Várható 10-12 főzőcsapat.

**Mazzag Géza polgármester:** Meg kell azt is beszélni ki alkossa a zsűrit.

**Németh Zsolt alpolgármester:** Komolyabb ajándékot adjanak, ha hagyományt akarnak teremteni. A zsűrit csak délután 4-re kell hívni. Külön bírálják a tálalást is.

**Mazzag Géza polgármester:** Hívjanak szakácsokat a zsűribe. Legalább 4 tagú zsűri legyen.

**Németh Zsolt alpolgármester:** Mindenképpen legyen egy főszakács is legalább a tagok között. 5 fős csapatok legyenek, és 5 ajándékot adjanak. Így mindenki kapna ajándékot. Az első, második és harmadik helyezett kapjon vándor kupát, őket következő évben is visszavárják.

A napirenddel kapcsolatosan egyéb nem hangzott el, az ülést levezető polgármester a napirend tárgyalását lezárta.

Ezt követően Mazzag Géza polgármester előadta, hogy a képviselő-testület a meghívóban közölt napirendeket megtárgyalta valamint megkérdezte a képviselőket, van-e egyéb közérdeket érintő kérdésük, vagy bejelentésük.

Egyéb közérdeket érintő kérdés, bejelentés nem hangzott el, a polgármester megköszönte a megjelenést és az ülést 20,25 órakor bezárta.

**K.m.f.**

 **Mazzag Géza Szita Gabriella
 polgármester jegyző**